F 35 flyver, og er meldt operativt, der er produceret over 200 stk, det er købt af minimum 3 lande der ikke er partner i projektet.

Nu skal man jo huske, at der er en enorm prestige i at melde disse fly klar - selvfølgelig fra producenten selv, men så sandelig også for dem, som har besluttet at bruge det meste af millitærbudgettet på at indkøbe disse skandalefly. På dette punkt ligner forløbet IC4, som også meldes helt klar og sikker af DSB på trods af bremsefejl, som aldrig er blevet fundet.

Hvis 5 ud af 6 fly ikke kan starte, er flyet altså ikke operationelt - uanset hvad du og andre måtte hævde. Danmark er så lille, at hvis vi pludselig spotter et fjentligt missil, skal samtlige fly på vingerne, inden flyvestationerne og startbanerne bliver smadret som noget af det første i et angreb, og så skal flyene derefter kunne starte og lande fra motorvejene - ligesom Gripen. Det er ufatteligt, at flyvevåbenet ikke for længst har erkendt dette, som man har i Sverige. Er man så naiv at tro, at russerne sender en advarsel flere dage i forvejen, og at de millitære anlæg ikke vil være de første angrebsmål?

Under 2. verdenskrig VILLE man ikke kæmpe, men VILLE tages på sengen. På kasernen i Vordingborg fik man 9. april at vide, at man skulle møde tyskerne på Masnedø - kun ca. 4 km syd for kasernen. På det tidspunkt havde tyskerne altså kunnet sejle over Østersøen og bevæge sig hele vejen op over Falster og Storstrømsbroen, uden at nogen havde reageret over det. Man blev så kaldt tilbage, da man var nået til Masnedsund (ca. halvvejen). Jeg siger ikke, at det var en dårlig beslutning ikke at kæmpe, for det havde kostet en masse menneskeliv til ingen nytte; men det scenarie burde millitæret altså kunne have forudset i fredstid, så man ikke i de foregående år havde behøvet at smide milliarder ud af vinduet til ingen verdens nytte; men hvis de ikke magter det, må de folkevalgte jo tage over.

Terrorangrebet 11. september i USA tog næsten 1 time og 3 kvarter; men da det var afsluttet, var det nærmeste jagerfly stadig hundredevis af km. væk. Det var en skandale af rang, som et stort land som USA med langt til nærmeste fjende muligvis kan acceptere, men spørg Israel om hvor lang tid, der må gå, fra alarmen lyder, til flyene skal være i luften og klar til kamp. Havde forsvaret - og specielt elitestyrkerne været klar til kamp i Norge, havde Breivik nok heller ikke haft over én time til at dræbe børn på Utøya.

Oprindelig regnede jeg softwaren på F-35 for det mindste problem. Det skulle nok blive fixet. Det var straks værre med for stor "wing load", for dårlige manøvreegenskaber, for lav tophastighed og for højt brændstofforbrug; men netop følgende bemærkning fra ovenstående "Filght Global" link har fået mig på andre tanker:

The spike in reported software troubles comes as the F-35 programme moves away from parallel coding of multiple, concurrent software blocks to a sequential programming effort, something that F-35 programme chief Lt Gen Christopher Bogdan believes will make the incremental improvement process significantly more efficient.

Med andre ord - programmørerne har givet op - ligesom på IC4! Jeg har benyttet multitasking i næsten 40 år i forbindelse med elektronisk proceskontrol, og når man ikke længere magter det, men føler sig nødsaget til at overgå til sekventiel "vaskemaskineprogrammering", som er håbløs til alle former for proceskontrol, har man helt klart mistet overblikket, og så kommer de fly aldrig til at fungere.

Rækken af skandaleindkøb i forsvarer kender ingen grænser - fra Tårnfalken og IT-systemer til EH-101 helikopterne, og med den udmelding fra Lt Gen Christopher Bogdan bliver F-35 nok ingen undtagelse.

Det første tegn på, at programmørerne ikke magter opgaven, er, når småfejl ikke er rettet i næste version. Det ses med al ønskelighed tydelighed på IC4, og jeg er bange for, at vi også vil komme til at se det her, så kik tilbage i historien og noter, hvad der var galt i én softwareversion, og kontroller så, om det var/er rettet i den næste. Hvis ikke, så glem F-35, da det næsten med garanti vil blive en ny IC4 skandale.